Den britiske advokaten Cherie Booth arbeidet for å få frigitt britisk etterretnings dokumenter om Rosbaud. Ifølge etterlater Kramishs biografi flere ubesvarte spørsmål, blant annet hvordan Rosbaud ikke kom i Gestapos søkelys og hvorfor britisk etterretning ikke informerte USA om Hitlers atomvåpenprogram hadde mislyktes. I årene 1942–1945 sendte Rosbaud 10–15 meldinger som var så nøyaktig og omfattende at britiske etterretning vurderte Rosbaud som mulig dobbelagent. Britisk etterretning hadde trolig kjennskap til at det tyske atomprogrammet var langt unna å utvikle en atombombe. Hans Christian Børresen skriver at Vemork-aksjonen med senking av DF «Hydro» trolig var unødvendig med det britisk etterretning visste. Rosbauds rapporter er (per 2015) ikke frigitt. Werner Heisenberg og den østerrikske forfatteren Robert Jungk hevdet etter krigen at tyske fysikere unnlot å utvikle atombombe fordi de ikke ønsket at Hitler skulle få et slikt våpen. Arnold Kramish avviste Heisenbergs påstand som en myte og Rosbaud fremholdt at tyske fysikere ikke visste hvordan de skulle lage en atombombe. Heisenberg, Carl Friedrich von Weizsäcker med flere utviklet, mens de var internert i England, et narrativ om at de unnlot å utvikle atombomben noen som gjorde dem moralsk overlegne de allierte som brukte bomben mot Hiroshima og Nagasaki. Lise Meitner anså Rosbaud som en helt og kjente trolig til Rosbauds agentvirksomhet.